Преглед на някои от основните теми в световния печат (Агенция „Фокус“) - glas.bg
Преглед на някои от основните теми в световния ...
Glas.bg 00:01 28.11.18 0 12
Ескалацията между Русия и Украйна, напрежението в Източното Средиземноморие и усилията на Иран да се справи с последиците от американските санкции за забрана на износ на петрол са част от основните теми, върху които акцентират световните печатни издания.
Киев. На 22 ноември президентът на Украйна Петро Порошенко е подписал указ „За предоставяне на хуманитарна помощ на Йеменската република, Република Судан и Демократическа Република Конго“. Тези държави не са посочени в Указа случайно: във всички тези страни свирепства ужасяващ глад, милиони страдат от тежки болести, недостиг на питейна вода, бойни действия и тероризъм. Важното за автора на киевския ежедневник „День“ Игор Сюндюков е това, че този документ е подписан в по време на Мемориалната седмица в памет на жертвите на „голодомора“ – за който той смята, че е геноцид в Украйна през 1932-1933 година и това за него е истински символично.
В какво се изразява този символизъм, се разсъждава в материала: „Страната и народът, които са изпитали такава безгранична мъка, като Украйна преди 85 години, а може би и повече, е длъжна да чувства нечуждата болка на далечни, както ни се струва, народи, на другия край на земното кълбо“.
Авторът коментира, че Указът на президента за оказване на помощ на тези страни е предизвикал нееднозначна реакция в политическите среди и в социалните мрежи. В материалът се обръща внимание на коментарите на експерти, които са посочвали, че през последните четири години (2013 – 2017) Украйна се е сринала от 47-о на 63-о място в глобалния индекс за продоволствена сигурност на ООН и че тази световна организация е отнесла Украйна към списъка на страните, където има проблеми с продоволствието. „Всичко това е така“, съгласява се авторът. „Но, ако ние сме цивилизовани хора и наистина се стремим да се ръководим от съвременните хуманистични ценности (надявам се, че е така, отбелязва Сюндюков), то не си ли струва да си спомним как благополучната, ‚прилична‘ Европа през 1932-1933 година в значителна степен (макар и не цялата, се забелязва също в материала) не е искала да чуе и види, а още по-малко да направи нещо, за да помогне на милионите украинци, които са измирали от страшна смърт“?
В заключение Сюндюков поставя нещата по следния начин: „Не е задължително да се съгласявате с указа на Петро Порошенко, но тук стоим пред етическият избор: с кой сме – с Фритьоф Нансен или Бърнард Шоу? С Уолтър Дюранти или с Гарет Джонсън“?
Техеран/Брюксел. Ръководителят на Иранската организация за атомна енергия Али Акбар Салехи предупреди, че Техеран губи търпение с Европейския съюз, отбелязва израелския вестник The Jerusalem Post.
„Ако не можем да продадем петрола си и не се радваме на финансови сделки, не мисля, че запазването на сделката (за ядрената програма на страната) ще ни донесе повече полза", подчерта Салехи, като се обърна към Върховния представител на ЕС по външните въпроси и политиката на сигурност Федерика Могерини с думите, че откакто Брюксел даде обещание за продължаване на търговията с петрол въпреки американските санкции, Иран е изгубил търпение в очакване на развитие. „Излязохме от предварителния график още преди месеци“, отбеляза Салехи след среща с Могерини.
Ръководителят на Иранската организация за атомна енергия подчерта, че страната може да възобнови 20-процентното си обогатяване на уран, ако не види икономическата полза от споразумението от 2015 г. със световните сили.
Споразумението от 2015 г. задължи Иран да ограничи спорната си ядрена програма, широко разглеждана на Запад като прикрито усилие за разработване на средства за създаване на атомни бомби, в замяна на прекратяването на международните санкции.
Американският президент Доналд Тръмп оттегли САЩ от споразумението през май тази година, а по-рано този месец и наложи санкции за иранския износ на петрол, припомнят от редакцията.
16:40 28.01.2020 0 28
16:30 28.01.2020 0 433
16:00 28.01.2020 0 161
15:50 28.01.2020 0 217
13:59 26.01.2020 7 363772
19:00 23.01.2020 0 149225
16:00 26.01.2020 2 44973